पोस्टमार्टम रिपोर्ट और मेरठ जोन के एडीजी प्रशांत कुमार के बयान में विरोधाभास है। एडीजी का कहना है कि मुन्ना बजरंगी को दस गोली लगने की जानकारी है। पोस्टमार्टम रिपोर्ट अभी उनके सामने नहीं आई है। जिस सुनील राठी पर गोली मारने का आरोप है, वह पहले से ही जेल में है। उसने हत्या क्यों की, इसको लेकर जांच चल रही है। विभिन्न बातें सामने आई हैं, लेकिन अभी स्पष्ट रूप से कुछ नहीं कहा जा सकता। घटना में बड़ी साजिश का शक मुन्ना बजरंगी की पत्नी सीमा सिंह ने जताया है और उनके आरोपों को भी मुकदमे में शामिल कर विवेचना कराई जा रही है।